افغانستانده طالبان اوتیش دوری حکومتی نینگ اورته مکتب و لیسه سویه سیده گی قیز باله لرنی مکتب باریشی گه رخصت بیریلمس لیگی گه عکس المل کورستیلماقده.
بیرلشگن ملتلر تشکیلاتی افغانستان یاردم میسیونی یوناما تامانیدن بیریلگن بیاناتده طالبان باشقرووی نینگ اورته مکتب و لیسه سویه سیده گی قیز باله لرنی مکتب باریشی گه رخصت بیرمس لیگی نینگ قیغو بیلن کوتیب آلینگن لیگی بیلدیریلدی.
سابق افغانستان جمهور باشلیغی حامد کرزی هم اجتماعی ترماق آرقه لی نشر قیلگن پیامده افغانستان نینگ رواجلنیشی اوچون قیزلرگه تعلیم یولی نینگ آچیلیشی کیره ک لیگینی اورغوله دی.
حامدکرزی طالبان اوتیش دوری حکومتیدن قیز مکتبلرینی بوتونله ی آچیشینی خواهله گن لیکلرینی تیلگه آلدی.
سابق افغانستان ملی کیلیشوو یوکسک کینگشی باشلیغی عبدالله عبدالله هم بیرگن یازمه بیاناتده تعلیم آلیش نینگ خلق نینگ اساسی اسلامی و مدنی حقلریدن بیرته سی ایکن لیگینی و مکتبلرنینگ قیز و ایرکک باله لر اوچون آچیلیشی کیره ک لیگینی افاده ایتدی.
ییتکچیلرنینگ وظیفه سی نینگ اوقیووچیلرگه ستنداردلرگه ماس بیر تعلیم فرصتی تامین ایتیش ایکن لیگینی قید ایتدی.
عبدالله "قیز مکتبلری نینگ یاپیلیشی افغانستان خلقی نینگ توقعلریگه ضد دیر. ییتکچیلرنینگ بو مسئله گه ییچیم تاپیش اوچون حرکت قیلیشینی و قیزلرنینگ هم تیزده مکتب گه باریشینی امید قیله میز" دیب ایتدی.
طالبان اوتیش دوری حکومتی نینگ معارف وزیرلیگی بوگون بیرگن بیاناتده اولکه مقیاسیده برچه مکتبلرنینگ تعلیم آلیش گه باشله گن لیگینی بیلدیرگندی. بیاناتده قیز اوقیووچیلر مکتبلری نینگ آچیلگن لیگینی بیراق اورته مکتب و لیسه لرنینگ ایککینچی امرگچه کوتیب توریشینی معلوم قیلگندی.
بیاناتده اورته مکتب و لیسه لرنینگ مکتب کییملری نینگ شریعت، افغانستان عنعنه لری و مدنیتی گه ماس بولیشی نینگ آرتیدن آچیله جگینی بیلدیرگندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
